3. การประกอบธุรกิจของแต่ละสายผลิตภัณฑ์

การประกอบธุรกิจของบริษัท แบ่งตามสายผลิตภัณฑ์ หรือกลุ่มธุรกิจหลักได้ดังนี้

บริษัทหลักธุรกิจสิ่งทอและอุปกรณ์ตัดเย็บ

(1) ลักษณะผลิตภัณฑ์ หรือบริการ : ประกอบกิจการปั่นด้าย ผลิตทั้งด้ายเย็บ และ ด้ายทอ

ทอผ้า ฟอกย้อม และพิมพ์ผ้า เสื้อผ้าสำเร็จรูป ซิป และกระดุม ผลิตภัณฑ์ผ้าของบริษัทได้แก่ ผ้าฝ้าย
ผ้าเรยอน ผ้าโพลีเอสเตอร์ ใช้เครื่องหมายการค้า วีนัส บริษัทมีการจำหน่ายทั้งในและต่างประเทศ

  บริษัท ไม่มีปัจจัยสำคัญที่จะมีผลกระทบต่อโอกาส หรือข้อจำกัดในการประกอบธุรกิจ

นอกจากนี้ บริษัทฯ ยังรับจ้างฟอกย้อมผ้า และเส้นด้าย โดยได้รับการส่งเสริมการลงทุน จาก
สำนักงานคณะกรรมการส่งเสริมการลงทุน ในกิจการปั่นด้าย ทอผ้า และฟอกย้อม
โดยมีบัตรส่งเสริมการลงทุนเลขที่ 1139/2531, 1034/2530, 1156/สอ./2530,
1279/สอ./2534

  สิทธิประโยชน์ที่ได้รับในปัจจุบันคือ

1.  ได้รับอนุญาตนำคนต่างด้าวเข้ามาในราชอาณาจักร เพื่อทำงานเฉพาะตำแหน่งงาน
    และกำหนดระยะเวลา ตามที่คณะกรรมการส่งเสริมการลงทุนเห็นชอบ

2.  ได้รับอนุญาตให้นำหรือส่งเงินออกนอกราชอาณาจักร เป็นเงินตราต่างประเทศได้

(2) การตลาดและภาวะการแข่งขัน

  ปัจจุบันสภาวะอุตสาหกรรมสิ่งทอโดยรวม ยังอยู่ในภาวะคงที่ และมีแนวโน้มที่ถด

ถอยลงอุปทาน มีมากกว่าอุปสงค์ วัตถุดิบที่ใช้ผลิตเป็นวัตถุดิบขั้นพื้นฐานไม่มีวัสดุอื่นใช้ทดแทน

  (ก) นโยบายและลักษณะการตลาดของผลิตภัณฑ์

  กลยุทธ์การแข่งขัน

  บริษัทฯ ใช้กลยุทธ์ด้านการผลิตสินค้าที่ได้มาตรฐาน มีคุณภาพ ตรงตามข้อตก

ลงกับลูกค้า ส่งมอบตรงตามเวลา ในราคาที่สมเหตุสมผล

  ลักษณะลูกค้า

  บริษัทมีจำนวนลูกค้ามากราย และส่วนใหญ่มีความสัมพันธ์ติดต่อกันมานาน

ลูกค้าแต่ละรายได้รับการพิจารณาแล้ว โดยดูจากความมั่นคงของลูกค้า
และขีดความสามารถในการจำหน่าย และการชำระเงินของลูกค้าเป็นนัยสำคัญ

  กลุ่มลูกค้าเป้าหมาย : ลูกค้าเป้าหมายแบ่งออกเป็น 2 กลุ่ม

1.  ลูกค้าที่ซื้อเพื่อเป็นวัตถุดิบ นำไปผลิตต่อ หมายถึง โรงงานอุตสาหกรรมตัดเย็บเสื้อผ้าสำเร็จรูป
    หรือซื้อผ้าดิบไปผลิตต่อ เป็นผ้าสีสำเร็จ เป็นต้น

2.  ลูกค้าที่ซื้อเพื่อจำหน่ายเป็นสินค้าสำเร็จรูป หมายถึงผู้ที่ค้าส่งสินค้าสำเร็จรูป เช่นผ้าสี

  ด้ายเย็บ ซิป เป็นต้น

  การจำหน่ายและช่องทางการจำหน่าย

  บริษัทจำหน่ายสินค้าทั้งภายในประเทศและต่างประเทศ โดยในประเทศจำหน่ายให้

โรงงานผลิตเสื้อผ้าสำเร็จรูป ผู้ค้าขายส่ง และพ่อค้าขายปลีก
ตลอดจนมีบางส่วนเป็นการส่งออกไปยังต่างประเทศ โดยมีสัดส่วนการขายในประเทศ :
ต่างประเทศ = 63 : 37 (ประเทศสหรัฐอเมริกา และกลุ่มประเทศ EU เป็นส่วนใหญ่ )

(2) สภาพการแข่งขันภายในอุตสาหกรรม

  มีการแข่งขันสูงแต่ด้วย การพัฒนาและปรับปรุงสินค้าให้มีคุณภาพมากขึ้นอย่างต่อ

เนื่องมาโดยตลอด ทำให้บริษัทมีโอกาสในการแข่งขันและขยายตลาดได้ง่ายขึ้น
ส่วนอุปสรรคด้านการแข่งขันในอุตสาหกรรมสิ่งทอของบริษัท ก็คือความเสียเปรียบทางด้านค่าแรง
และวัตถุดิบที่ใช้ในการผลิต ที่สูงกว่าประเทศคู่แข่งขัน เช่น อินโดนีเซีย จีน และอินเดีย ฯลฯ

  จำนวนและขนาดของคู่แข่งขัน บริษัทฯ มีคู่แข่งที่สำคัญประมาณ 7 ราย ซึ่งมีขนาดใกล้

เคียงกัน

สถานภาพและศักยภาพในการแข่งขันของบริษัท

บริษัทฯ มีการบริหารจัดการ โดยยึดหลักในการพัฒนา
และปรับปรุงระบบงานภายในอย่างต่อเนื่องเพื่อให้สามารถควบคุมต้นทุนการผลิตและสามารถเพิ่มประสิทธิภาพในการผลิต
โดยมีคุณภาพของสินค้าซึ่งเป็นไปตามความต้องการของตลาด และเป็นไปตามมาตรฐานอุตสาหกรรม
ISO 9002 ที่บริษัทได้ใบรับรองมาในปี 2542
และส่งผลให้บริษัทสามารถรักษาระดับต้นทุนผลิตให้สามารถ แข่งขันกับคู่แข่งรายอื่นได้

แนวโน้มภาวะอุตสาหกรรมและสภาพการแข่งขันในอนาคต

สภาวะอุตสาหกรรมสิ่งทอโดยรวม มีแนวโน้มที่ถดถอยลง
ซึ่งเป็นไปตามสภาวะเศรษฐกิจของโลกที่ตกต่ำ อุปทานยังมีมากกว่าอุปสงค์
ราคาสินค้ายังเป็นปัจจัยหลักในการตัดสินใจซื้อขายสินค้า
พฤติกรรมการซื้อของผู้บริโภคก็เปลี่ยนแปลงไป โดยผู้ซื้อจะแสวงหาแหล่งซื้อที่มีราคาถูกเป็นหลัก
โดยไม่คำนึงถึงความเป็นคู่ค้าในอดีต ทำให้โรงงานหลายแห่งปิดกิจการหรือลดกำลังการผลิต
ทั้งนี้เนื่องจากโครงสร้างของอุตสาหกรรมสิ่งทอของประเทศเน้นการส่งออกเป็นหลัก
การส่งออกผ้าสีโดยตรงมีไม่มากนัก และการส่งออกผ้าสีทางอ้อมคือ
การขายให้โรงงานผลิตเสื้อผ้าสำเร็จรูปเพื่อส่งออกก็มีปริมาณปานกลาง
เนื่องจากระบบตลาดผ้าภายในประเทศจะเป็นการขายผ่านเอเยนต์เป็นส่วนใหญ่

(3) การจัดหาผลิตภัณฑ์หรือบริการ

บริษัท มีโรงงานหลักในการผลิตสินค้าประเภทสิ่งทอ จำนวน 8 บริษัทโดยมีสถานที่ตั้งคือ เขตบางปู
เลขที่ 205 ถ.สุขุมวิท (ระหว่างกม. 39-40) ต.บางปูใหม่ อ.เมือง จ.สมุทรปราการ 10280
เขตบางปะกง เลขที่ 99 หมู่ 5 ถ.บางนา-ตราด ก.ม. ที่ 38 ต.บางสมัคร อ.บางปะกง
จ.ฉะเชิงเทรา และเขตลาดพร้าว เลขที่ 142 ซอยจันทิมา ถนนลาดพร้าว แขวงวังทองหลาง
เขตวังทองหลาง กรุงเทพมหานคร

  กำลังการผลิต (บริษัทหลัก)

ปี 2543 ปี 2542 ปี 2541

1. ปั่นด้าย

กำลังการผลิต (พันปอนด์) 49,700 49,700 49,700

ผลิตจริง (พันปอนด์) 42,712 43,140 43,169

2. ทอผ้า

กำลังการผลิต (พันหลา) 108,400 108,400 108,400

ผลิตจริง (พันหลา) 101,615 98,347 99,322

3. ฟอกย้อม

กำลังการผลิต (พันหลา) 101,900 101,900 101,900

ผลิตจริง (พันหลา) 68,853 66,130 56,018

 นโยบายการผลิตที่สำคัญ

นโยบายการผลิตขึ้นกับการคาดการณ์ยอดขายในแต่ละไตรมาส ในปีถัดไปของฝ่ายจัดการ
มีมาตรฐานในการผลิต ผลิตสินค้าที่มีคุณภาพ ตามข้อตกลงกับลูกค้า ส่งมอบตรงตามเวลา
ในราคาที่สมเหตุสมผล

การจัดหาวัตถุดิบ

บริษัทฯ มีการซื้อวัตถุดิบ ทั้งจากภายในประเทศและต่างประเทศ
จากหลายแหล่งแล้วแต่ความเหมาะสมของแต่ละช่วงเวลา ในปีที่ผ่านมา
อัตราส่วนการซื้อวัตถุดิบภายในประเทศ : ต่างประเทศ เท่ากับ 17 : 83

บริษัท ไม่มีการพึ่งพิงผู้จัดจำหน่ายรายใดรายหนึ่ง ที่มีบทบาทสำคัญต่อการอยู่รอดของบริษัท

สภาพปัญหาเกี่ยวกับวัตถุดิบ

ส่วนใหญ่วัตถุดิบมีแหล่งมาจากต่างประเทศ ราคาวัตถุดิบจึงขึ้นลงตามสภาวะตลาดโลก
และอัตราแลกเปลี่ยนเงินตรา
ส่วนวัตถุดิบที่มีแหล่งมาจากในประเทศมีการเปลี่ยนแปลงราคาค่อนข้างสูง ผู้ผลิตในประเทศมีน้อยราย
แต่ถ้าสูญเสียผู้จำหน่ายในประเทศ ก็สามารถนำเข้าจากต่างประเทศทดแทนได้

จำนวนผู้จำหน่ายวัตถุดิบ

วัตถุดิบหลัก เช่น ฝ้าย และใยสังเคราะห์ รวมประมาณ 15 ราย

  (ข) ผลกระทบต่อสิ่งแวดล้อม

บริษัทได้ดำเนินการควบคุมผลกระทบต่อสิ่งแวดล้อมให้เป็นไปตามระเบียบข้อบังคับที่กำหนดโดยกองควบคุมโรงงานอุตสาหกรรม
กรมโรงงานอุตสาหกรรม กระทรวงอุตสาหกรรม และส่วนราชการที่เกี่ยวข้อง ปี 2541
กระบวนการผลิตถูกควบคุมไม่ให้มีผลกระทบต่อสิ่งแวดล้อม เนื่องจากการปรับปรุงมลพิษทางอากาศ
โดยใช้ GAS ทดแทน OIL C และน้ำเสียก็ถูกบำบัดโดยบ่อบำบัดน้ำเสียก่อนทิ้ง

มีการเปรียบเทียบปรับจากกรมโรงงานอุตสาหกรรม เมื่อ 20 เมษายน 2541 เกี่ยวกับ

1.  ระบายน้ำทิ้งออกจากโรงงาน
    โดยน้ำทิ้งมีคุณลักษณะไม่เป็นไปตามประกาศกระทรวงอุตสาหกรรมฉบับที่ 2 ปี 2539

2.  ระบายอากาศออกจากโรงงาน
    โดยอากาศที่ระบายออกมีคุณลักษณะไม่เป็นไปตามประกาศกระทรวงอุตสาหกรรม ฉบับที่ 2 ปี
    2536

ได้มีการลงทุนระบบขจัดมลพิษทางอากาศ ซึ่งเปลี่ยนจากระบบเผาไหม้จาก Oil C เป็น Natural
Gas และควบคุมการขจัดน้ำทิ้งจากโรงงานให้เป็นไปตามกฏหมายกำหนดอย่างเคร่งครัด

ปัจจุบัน บริษัทได้มีการดำเนินการ เพื่อให้ได้รับใบรับรองมาตราฐาน ISO 14000
ซึ่งคาดว่าจะได้ใบรับรองมาตรฐาน ISO 14000 ในปี 2544

(4) งานที่ยังไม่ส่งมอบ

การผลิตสินค้าของบริษัทฯ จะผลิตตาม ORDER ของลูกค้า ดังนั้นสินค้าที่บริษัทผลิต และเก็บอยู่
เป็นสินค้าระหว่างผลิต ที่ต้องส่งให้กับลูกค้าตามวันที่กำหนดในสัญญา
จะไม่มีการเก็บสินค้าไว้ในบริษัทเป็นจำนวนมากๆ

บริษัทหลัก ประเภทโรงงานอุตสาหกรรมการผลิตรองเท้า

  (1) ลักษณะผลิตภัณฑ์หรือบริการ

คือรองเท้าชนิดต่างๆ เช่นรองเท้าเดินเพื่อออกกำลังกาย รองเท้าวิ่ง รองเท้าเทนนิส
รองเท้าเบสบอลฯลฯ ทั้งสำหรับบุรุษ สตรี และเด็ก
ไม่มีปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ เพราะไม่ต้องมีสัมปทาน
หรือใบอนุญาตการประกอบธุรกิจที่มีข้อจำกัด

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์ หรือบริการที่สำคัญ

 กลยุทธ์การแข่งขัน 

บริษัทฯ ได้ปรับปรุงแผนกออกแบบให้สามารถพัฒนาสินค้าให้ได้รวดเร็วขึ้น
โดยเฉพาะรองเท้ารุ่นใหม่ๆ จากเดิมใช้เวลาทำรองเท้าตัวอย่างประมาณ 15-20 วัน ลดลงเหลือ
12-15 วัน รวมทั้งการผลิตหน้าผ้าของรองเท้าที่ต่างจังหวัดที่บริษัทฯ ได้ไปดำเนินการมาแล้ว 2-3
ปี พนักงานก็มีความชำนาญมากขึ้น TURNOVER อยู่ในอัตราที่ต่ำ
ดังนั้นงานที่ผลิตที่ต่างจังหวัดจึงได้ผลงานใกล้เคียงกับเป้าหมายที่วางไว้
รวมทั้งเป็นการกระจายรายได้และเป็นการสร้างงานไปยังต่างจังหวัดด้วย นอกจากนี้
บริษัทให้ความสำคัญกับคุณภาพสินค้า ต้องให้ได้มาตรฐาน

ลักษณะลูกค้า คือ ลูกค้าต่างประเทศที่มีใบสั่งซื้อให้ผลิตสินค้า

บริษัทฯ ดำเนินการเป็นผู้ผลิตรองเท้ากีฬาชนิดต่างๆ เพื่อส่งออกตามใบสั่งซื้อของลูกค้า 3 ราย

รายละเอียดลูกค้า ปี 2543 ปี 2542 ปี 2541

ล้านบาท % ล้านบาท % ล้านบาท %

NIKE 1,706 96.44 1,737 95.84 1,308 85.66

ลูกค้าอื่นๆ 63 3.56 76 4.16 219 14.34

รวม 1,769 100.00 1,813 100.00 1,527 100.00

ผลกระทบ หากมีการสูญเสียลูกค้าดังกล่าวข้างต้น จะทำให้บริษัทประสบปัญหาทางธุรกิจ

กลุ่มลูกค้าเป้าหมาย คือลูกค้ากลุ่มประเภทรองเท้ากีฬา มากกว่ารองเท้าแฟชั่น

ลักษณะรายได้ คือเป็นรายได้จากการรับจ้างผลิต

การจำหน่ายและช่องทางการจำหน่าย

การจำหน่าย : การจำหน่ายส่วนใหญ่ บริษัทฯ จำหน่ายไปยังต่างประเทศให้ผู้ว่าจ้างผลิต
ซึ่งเป็นเจ้าของ BRAND NAME เป็นผู้จำหน่ายเอง เนื่องจากบริษัทฯ เป็นผู้รับจ้างผลิต
ฉะนั้นสินค้าที่ผลิตได้ จึงจำหน่ายให้ผู้ว่าจ้างผลิตทั้งหมด

สัดส่วนการจำหน่ายในประเทศต่อการส่งออกต่างประเทศ = 10:90

ประเทศที่บริษัทฯ มีการส่งออกไปจำหน่ายส่วนใหญ่ ได้แก่ ประเทศสหรัฐอเมริกา

(ข) สภาพการแข่งขันภายในอุตสาหกรรม

อุตสาหกรรมรองเท้ามีการแข่งขันสูงมาก เนื่องจากประเทศจีน เวียตนาม และอินโดนีเซีย
มีค่าแรงที่ถูกกว่าไทย การเสนอราคาสินค้าให้กับผู้ซื้อก็จะถูกกว่า ดังนั้นบริษัทฯ
จึงต้องพัฒนาแผนกออกแบบ ให้รวดเร็วขึ้น ควบคุมต้นทุนการผลิตให้สามารถแข่งขันได้
โดยการขยายกำลังการผลิตบางส่วนไปสู่ต่างจังหวัด และหา TECHNOLOGY ใหม่ๆ
เข้ามาเสริมเพื่อให้บริษัทฯ ผลิตได้เร็วขึ้นและต้นทุนต่ำ

จำนวนและขนาดของคู่แข่งขัน บริษัทฯ มีคู่แข่งขัน 2 ราย ซึ่งมีขนาดใกล้เคียงกับบริษัทฯ
และมีขนาดใหญ่กว่าบริษัทฯ

สถานภาพและศักยภาพในการแข่งขันของบริษัทฯ
สามารถแข่งขันกับคู่แข่งได้โดยอาศัยปัจจัยข้างต้นเป็นสำคัญ

แนวโน้มภาวะอุตสาหกรรมและสภาพการแข่งขันในอนาคต บริษัทฯ
ยังคงรับจ้างผลิตให้กับลูกค้าหลักคือ NIKE ต่อไป บริษัทฯ
จะต้องพยายามพัฒนาให้มีความสามารถที่จะแข่งขันกับบริษัทอื่นๆ ทั้งในและต่างประเทศ
รวมทั้งพัฒนาสินค้า BRAND NAME ของบริษัทฯ เองออกสู่ตลาด
และหาสินค้าที่เกี่ยวเนื่องกับธุรกิจรองเท้ามาเพิ่ม

(3) การจัดหาผลิตภัณฑ์หรือบริการ

ผลิตภัณฑ์ของธุรกิจรองเท้า คือการรับจ้างผลิต โดยโรงงานอุตสาหกรรมการผลิตรองเท้า มีจำนวน
6 โรงงาน ตั้งอยู่ที่ เขตบางปะกง เลขที่ 99 หมู่ 5 ถ.บางนา-ตราด (กม.38) อ.บางปะกง
จ.ฉะเชิงเทรา

(ก) กำลังการผลิต

ปริมาณการผลิต(คู่) (หน่วย ; ล้านคู่) ปี 2543 ปี 2542 ปี 2541

กำลังการผลิต ต่อ 1 กะ 4.20 4.20 4.20 

ผลิตจริง ต่อ 1 กะ 3.33 4.00 2.77

อัตราการเพิ่ม (ลด) ของปริมาณการผลิต (%) (16.75) 44.40 (0.36) 

อัตราการใช้กำลังการผลิต (%) 79.29 95.24 65.95

จำนวนกะที่ผลิตได้ 1 กะ จำนวนกะที่ผลิตจริง 1 กะ

การจัดหาวัตถุดิบและผู้จำหน่ายวัตถุดิบ

วัตถุดิบส่วนหนึ่งประมาณ 50-52 % ต้องนำเข้าจากต่างประเทศ
ส่วนใหญ่ได้แก่ผ้าที่ใช้สำหรับทำรองเท้า หนังสัตว์ หนังเทียม ยางสังเคราะห์ เคมี AIR BAG กล่อง
และเบ็ดเตล็ด วัตถุดิบที่ใช้ในการผลิตรองเท้า ทางลูกค้าที่เป็นเจ้าของ BRAND NAME
จะเป็นผู้กำหนดคุณภาพและชนิดของวัตถุดิบ
เพื่อสะดวกในการควบคุมคุณภาพให้เป็นไปตามมาตรฐานของลูกค้า

บริษัทฯ ไม่มีต้นทุนวัตถุดิบชนิดใดชนิดหนึ่งสูงกว่าร้อยละ 50 ของต้นทุนการผลิตรวม ตลอดจนบริษัทฯ
ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30
ของมูลค่าการซื้อวัตถุดิบทั้งหมดที่ผ่านมาเป็นเวลา 3 ปี ติดต่อกัน

วัตถุดิบที่ซื้อในประเทศ คิดเป็นร้อยละ 48-50 ของมูลค่าซื้อวัตถุดิบทั้งหมด

วัตถุดิบที่ซื้อจากต่างประเทศ คิดเป็นร้อยละ 50-52 ของมูลค่าซื้อวัตถุดิบทั้งหมด

วัสดุทดแทน : การใช้วัสดุทดแทนจะต้องได้รับความเห็นชอบจากลูกค้า โดยบริษัทฯ
ได้ร่วมพัฒนาและทดสอบคุณภาพให้เป็นไปตามความต้องการของลูกค้า

  สภาพปัญหาเกี่ยวกับวัตถุดิบ : ไม่มี ผลการเปลี่ยนแปลงเทคโนโลยีต่อการใช้วัตถุดิบ :
  ไม่มีผลกระทบต่อการใช้วัตถุดิบ

(ข). ผลกระทบต่อสิ่งแวดล้อม

 การดำเนินการของบริษัทฯ เพื่อลดผลกระทบ

ผลกระทบของบริษัทฯ ได้แบ่งเป็นผลกระทบทางด้านสิ่งแวดล้อม
และผลกระทบต่อสุขภาพอนามัยและความปลอดภัยของพนักงาน
โดยผลกระทบทางด้านสิ่งแวดล้อมที่เกิดจากกิจกรรมของบริษัทฯ ได้แก่ การกำจัดของเสียอันตราย
และไม่อันตราย การปล่อยมลพิษสู่บรรยากาศ การสิ้นเปลืองพลังงาน และทรัพยากรธรรมชาติ
และการเกิดน้ำเสีย ส่วนผลกระทบทางด้านชีวอนามัย และความปลอดภัยที่เกิดจากกิจกรรมของบริษัท
ได้แก่ ลักษณะการทำงานของพนักงานที่เสี่ยงต่อการบาดเจ็บ และเจ็บป่วย
สภาพพื้นที่การปฏิบัติงานไม่ก่อให้เกิดความปลอดภัย สภาพเครื่องจักร และอุปกรณ์ไฟฟ้า
ที่เสี่ยงต่อการก่อให้เกิดการบาดเจ็บ และเจ็บป่วยเป็นต้น

ซึ่งจากผลกระทบดังที่กล่าวข้างต้นนั้น บริษัทฯ ได้มีมาตรการในการแก้ไขและป้องกัน
ผลกระทบดังกล่าว โดยการจัดทำระบบการจัดการสิ่งแวดล้อม อาชีวอนามัย และความปลอดภัยขึ้นมา
เพื่อควบคุมกิจกรรมที่ก่อผลกระทบต่อสิ่งแวดล้อม อาชีวอนามัยและความปลอดภัย ตามมาตรฐาน ISO
14001 แล้ว

ผลการปฏิบัติจริงเปรียบเทียบกับอัตราสูงสุดตามกฎหมาย

บริษัทฯ
ได้ตรวจติดตามการดำเนินงานด้านสิ่งแวดล้อมอาชีวอนามัยและความปลอดภัยเปรียบเทียบกับกฎหมายด้านสิ่งแวดล้อม
อาชีวอนามัยและความปลอดภัยที่เกี่ยวข้องทั้งหมด ได้แก่ ด้านคุณภาพน้ำ อากาศ แสง เสียง
ความร้อน และการกำจัดของเสีย อย่างเป็นประจำ ซึ่งผลการดำเนินงานของบริษัทฯ
ที่ยังไม่เป็นไปตามข้อกำหนดของกฎหมาย ได้แก่คุณภาพน้ำ อากาศจากปล่อง Hot Oil Boiler
คุณภาพเสียงในจุดเล็ม โดยในระบบการจัดการสิ่งแวดล้อม
อาชีวอนามัยและความปลอดภัยของบริษัทฯ
ได้มีเป้าหมายด้านสิ่งแวดล้อมให้มีการดำเนินการเพื่อบรรลุตามข้อกำหนดของกฎหมายให้ได้ครบถ้วน
บริษัทฯ ได้รับ ISO 14001 เมื่อวันที่ 24 ธันวาคม 2541

ประวัติการทำผิดและแนวทางแก้ไข : ไม่มี

(4) งานที่ยังไม่ส่งมอบ : ไม่มี

บริษัทหลักประเภทผลิตภัณฑ์คอมพิวเตอร์ และอุปกรณ์ต่อเนื่อง

(1) ลักษณะผลิตภัณฑ์หรือบริการ เป็นการรับจ้างผลิตชิ้นส่วนอิเลคทรอนิกส์
และขายอุปกรณ์คอมพิวเตอร์ ปัจจัยสำคัญที่มีผลกระทบต่อโอกาสในการประกอบธุรกิจ ณ ขณะนี้
ยังไม่มี

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์

กลยุทธ์การแข่งขัน

ในปี 2543 ยังเป็นปีที่มีการแข่งขันด้านราคาค่อนข้างสูง
โดยความต้องการสินค้าของผู้บริโภคเปลี่ยนแปลงจากความต้องการผลิตภัณฑ์ที่มีเทคโนโลยีสูง
เป็นผลิตภัณฑ์ที่มีเทคโนโลยีรองลงมา และราคาถูก ทำให้บริษัทฯ
ต้องปรับปรุงการผลิตและการบริหาร เพื่อลดต้นทุนการผลิตลง และสามารถแข่งขันในตลาดได้

ลักษณะของลูกค้าและกลุ่มลูกค้าเป้าหมาย

ลักษณะของลูกค้า : ธุรกิจหลักของบริษัท ในการผลิตชิ้นส่วนคอมพิวเตอร์นั้น บริษัทฯ
มีความสัมพันธ์เป็นอย่างดีกับลูกค้า คือ บริษัท ไอบีเอ็ม จำกัด มาโดยตลอด
สัดส่วนการขายของธุรกิจหลักนี้คือ จำหน่ายให้กับ บริษัท ไอบีเอ็ม จำกัด ทั้งหมด 100 % บริษัทฯ
ยังไม่มีนโยบายที่จะเปลี่ยนแปลงสัดส่วนการขาย
และหากสูญเสียลูกค้าดังกล่าวจะเกิดผลกระทบต่อธุรกิจของบริษัท

การจำหน่ายและช่องทางการจำหน่าย

ธุรกิจหลักของบริษัทฯ เป็นการรับจ้างผลิตชิ้นส่วนประเภท Hard Disk Drive โดย
จำหน่ายให้กับบริษัท ไอบีเอ็ม จำกัด (IBM) ทั้งหมด 100 % ฉะนั้น
เรื่องการจำหน่ายและช่องทางการจำหน่าย จึงเป็นหน้าที่ของลูกค้าที่จะดำเนินการเองทั้งหมด

(ข) สภาพการแข่งขันภายในอุตสาหกรรม

อุตสาหกรรมอิเล็กทรอนิกส์ เป็นอุตสาหกรรมเพื่อการส่งออก
การแข่งขันจะอยู่ในระดับระหว่างประเทศ หรือระหว่าง Brand ของบริษัทข้ามชาติ
ซึ่งโดยรวมแล้วประเทศไทยยังสามารถแข่งขันได้ และในส่วนของบริษัทฯ
ก็ได้มุ่งเน้นแข่งขันเรื่องคุณภาพด้วยการปฏิบัติตามมาตรฐาน ISO 9002
และพัฒนาโครงสร้างของต้นทุนอย่างต่อเนื่อง
รวมถึงสร้างภาพลักษณ์ที่ดีด้วยการปฏิบัติตามระบบมาตรฐานการจัดการสิ่งแวดล้อม ISO 14001
ทำให้บริษัทสามารถแข่งขันในอุตสาหกรรมได้ จำนวนและขนาดของคู่แข่งขัน บริษัทฯ
ไม่มีคู่แข่งโดยตรง แต่มีคู่แข่งทางอ้อมจำนวน 5 ราย ซึ่งมีขนาดใหญ่กว่า และขนาดใกล้เคียงกัน

แนวโน้มภาวะอุตสาหกรรม และสภาพการแข่งขันในอนาคต

ในอุตสาหกรรมอิเล็กทรอนิกส์ และคอมพิวเตอร์ มีแนวโน้มการแข่งขันสูงมาก
และราคาสินค้ามีแนวโน้มลดลงตลอด ในขณะที่ต้องพัฒนาคุณภาพให้ทันสมัยขึ้นตลอดเวลา
มีภาวะที่ไม่แน่นอน ทั้งภายในประเทศและต่างประเทศ การที่บริษัทสามารถบริหารต้นทุนให้เหมาะสม
และลดค่าใช้จ่ายลงให้มากที่สุด เพื่อลดต้นทุนการผลิต และแข่งขันในด้านราคาขายของสินค้า
ตลอดจนมีการพัฒนาคุณภาพของสินค้า ให้ได้ตามความต้องการของลูกค้า
ทำให้บริษัทสามารถแข่งขันในอุตสาหกรรมได้มากขึ้น ทั้งนี้เพื่อรักษาสัดส่วนการตลาด
หรือสร้างกำไรต่อผู้ถือหุ้น

(3) การจัดหาผลิตภัณฑ์หรือบริการ

โรงงานอุตสาหกรรมการผลิตชิ้นส่วนคอมพิวเตอร์ มีจำนวน 1 โรงงาน ตั้งอยู่ที่ เขตศรีราชา เลขที่
336 หมู่ 10 ถ.สุขุมวิท ต.บางพระ อ.ศรีราชา จ.ชลบุรี 20210

กำลังการผลิต

ปี 2543 ปี 2542 ปี 2541

กำลังการผลิตและปริมาณการผลิต 9,330,000 9,330,000 6,333,000

จำนวนที่สามารถผลิตได้จริง 6,693,587 7,032,780 6,323,275

อัตราการใช้กำลังการผลิต 71.74 % 75.35 % 99.85 %

อัตราการเพิ่ม (ลด) ของปริมาณการผลิต (4.82 %) 11.20 % (13.10 % )

จำนวนกะที่สามารถผลิตได้ คือ 3 กะ

จำนวนกะที่ผลิตจริง คือ 3 กะ

การจัดหาวัตถุดิบและผู้จำหน่ายวัตถุดิบ

เนื่องจากอุตสาหกรรมผลิตชิ้นส่วนคอมพิวเตอร์นี้ ลูกค้าเป็นผู้จัดหาวัตถุดิบให้บริษัทฯ ทั้งหมด
ดังนั้นบริษัทจึงไม่มีข้อมูลเกี่ยวกับวัตถุดิบ

(ข). ผลกระทบต่อสิ่งแวดล้อม

การควบคุมผลกระทบต่อสิ่งแวดล้อมอยู่ภายใต้การควบคุมของกองควบคุมโรงงานอุตสาหกรรม
กระทรวงอุตสาหกรรม บริษัทฯ
มีการควบคุมผลกระทบของกระบวนการผลิตและวัสดุเหลือใช้ที่มีต่อสิ่งแวดล้อมตามที่กฎหมายกำหนดอย่างเคร่งครัด
ทั้งนี้บริษัทฯ ได้ปฏิบัติภายใต้ระบบการจัดการสิ่งแวดล้อม ตามมาตรฐานสากล ISO 14001

(4) งานที่ยังไม่ส่งมอบ

ไม่มี

บริษัทหลักประเภทโรงงานอุตสาหกรรมการผลิตพลาสติก ยาง และโลหะ

(1) ลักษณะผลิตภัณฑ์หรือบริการส่วนของพลาสติก
แยกผลิตภัณฑ์หลักของสินค้าตามประเภทลูกค้าได้ดังนี้

1.  1. ชิ้นส่วนยานยนต์ ประกอบด้วย บังโคลนรถ

2. ชิ้นส่วนเครื่องใช้ไฟฟ้า ประกอบด้วยชิ้นส่วนเครื่องปรับอากาศ ,ชิ้นส่วนพัดลม, ชิ้นส่วนตู้เย็น,
ชิ้นส่วนโทรทัศน์, ชิ้นส่วนวิทยุ, ชิ้นส่วนหม้อหุงข้าว และชิ้นส่วนเครื่องซักผ้า

2.  3. ชิ้นส่วนเครื่องสุขภัณฑ์ ประกอบด้วย โถรองนั่ง, ฝักบัว

3.  4. ชิ้นส่วนอื่นๆ เช่นอุปกรณ์สำนักงาน และของใช้ในครัวเรือน

4.  5. ผลิตแม่พิมพ์ ประกอบด้วยแม่พิมพ์ที่เป็นชิ้นส่วนยานยนต์,
    แม่พิมพ์ที่เป็นชิ้นส่วนเครื่องใช้ไฟฟ้า, แม่พิมพ์ที่เป็นชิ้นส่วนเครื่องสุขภัณฑ์ และแม่พิมพ์อื่นๆ
    ที่ลูกค้าเป็นผู้จ้างทำ

บริษัทไม่มีปัจจัยสำคัญที่มีผลกระทบต่อโอกาส หรือข้อจำกัดในการประกอบธุรกิจ

(2) การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์ หรือบริการที่สำคัญ

กลยุทธ์การแข่งขัน

ด้านผลิตภัณฑ์ (PRODUCT)

บริษัทใช้กลยุทธ์เพิ่มขีดความสามารถและการพัฒนาทางด้านการผลิตให้มีความหลากหลายมากขึ้น เช่น
INTERIOR PART ในรถยนต์ เป็นต้น ใช้จุดแข็งทางด้านการผลิตแม่พิมพ์เพื่อสนองตอบด้านบริการ
การพัฒนาการผลิตสินค้าให้ได้ตามมาตรฐานสากล
(โดยการวิจัยและพัฒนาเทคโนโลยีการผลิตอย่างต่อเนื่อง )

ด้านราคา (PRICE)

การปรับโครงสร้างของต้นทุนให้มีความเหมาะสมกับกลุ่มลูกค้าของบริษัทฯ แยกตามกลุ่มอุตสาหกรรม
(โดยทำการพิจารณาจากการยอมรับราคาของลูกค้า และความเหมาะสมของผลิตภัณฑ์เป็นหลัก)

ช่องทางการจัดจำหน่าย (PLACE)

บริษัทฯ มีการจำหน่ายส่วนใหญ่ ให้แก่ผู้ผลิตสินค้าขั้นต่อไป หรือผู้ว่าจ้างในประเทศ
นอกจากนี้มีการนำเทคโนโลยี EDI เพื่อเพิ่มขีดความสามารถในการติดต่อข้อมูลการซื้อขายกับลูกค้า
ขยายการส่งออกโดยตรงโดยผ่าน BIDDING ทาง INTERNET การเข้าสู่ระบบ E-COMMERCE

การส่งเสริมการขาย (PROMOTION)

การเข้าร่วมกิจกรรมงานด้านอุตสาหกรรมพลาสติก หรือที่เกี่ยวข้องกับบริษัทฯ ทำการโฆษณาบริษัทฯ
ผ่านสื่อ INTERNET ไปสู่ตลาดภายในประเทศและตลาด ASEAN
การเข้าไปมีส่วนร่วมในการรักษาสิ่งแวดล้อมในชุมชน
เพื่อเสริมสร้างภาพลักษณ์ขององค์กรทำการโฆษณาบริษัทฯ ผ่านสื่อสิ่งพิมพ์ อาทิเช่น หนังสือ
อุตสาหกรรมพลาสติก หรืออุตสาหกรรมที่บริษัทฯ ประกอบธุรกิจอยู่
เพื่อเป็นการสร้างทัศนคติที่ดีให้องค์กรให้เกิดขึ้นในธุรกิจ ที่บริษัทฯ ประกอบกิจการอยู่

ลักษณะลูกค้าและความสัมพันธ์

เป็นลูกค้าที่ซื้อผลิตภัณฑ์เพื่อนำไปผลิตต่อ ส่วนใหญ่จะเป็นลูกค้าที่ทำธุรกิจร่วมกันมานาน
และมีความสัมพันธ์ที่ดีต่อกัน และบริษัทฯ ได้จัดประเภทของลูกค้าออกเป็นกลุ่มๆ คือกลุ่มยานยนต์,
กลุ่มเครื่องใช้ไฟฟ้า กลุ่มเครื่องสุขภัณฑ์ รวมทั้งกลุ่มแม่พิมพ์ และกลุ่มอื่นๆ

กลุ่มลูกค้าเป้าหมาย

จะเน้นลูกค้าอุตสาหกรรมยานยนต์ กลุ่มไฟฟ้า และอิเล็คทรอนิกส์
ส่วนมากจะเป็นอุตสาหกรรมต่อเนื่อง ที่ผลิตแม่พิมพ์เพื่อฉีดพลาสติก

การจำหน่ายและช่องทางการจำหน่าย

จำหน่ายให้โรงงานอุตสาหกรรม ซึ่งนำไปประกอบเป็นชิ้นส่วนของสินค้าต่างๆ เช่น รถยนต์
เครื่องใช้ไฟฟ้า เครื่องสุขภัณฑ์ เป็นต้น โดยเป็นการจำหน่ายสินค้าภายในประเทศ

สัดส่วนการจำหน่ายให้ลูกค้า 10 รายแรก 3 ปี ที่ผ่านมา โดยมีสัดส่วนร้อยละของยอดขายรวม
แบ่งตามกลุ่มลูกค้าเป็นดังนี้

กลุ่มลูกค้า ปี 2543 % ปี 2542% ปี 2541%

กลุ่มยานยนต์ 32 31 33

กลุ่มเครื่องใช้ไฟฟ้า 37 35 29

กลุ่มอื่นๆ 25 23 21

(ข) สภาพการแข่งขันภายในอุตสาหกรรม

การแข่งขันปัจจุบันมีแนวโน้มการขยายตัวสูงขึ้น
เนื่องจากอุตสาหกรรมพลาสติกยังมีตลาดที่รองรับได้อีกมาก เช่น ตลาดอุตสาหกรรมชิ้นส่วนรถยนต์
(ที่ผู้ผลิตส่วนใหญ่จะเริ่มหันมาเน้นการใช้ชิ้นส่วนภายในประเทศมากขึ้น
อุตสาหกรรมชิ้นส่วนเครื่องใช้ไฟฟ้าหรือตลาดสินค้าของใช้ในครัวเรือนเป็นต้น )

จำนวนและขนาดของคู่แข่งขัน

ในปี 2543 บริษัทฯ มีคู่แข่งขันที่สำคัญประมาณ 18 ราย

ขนาดของคู่แข่งขัน

มีคู่แข่งขันที่มีขนาดใหญ่กว่าบริษัทฯ 5 ราย ขนาดใกล้เคียงกับบริษัทฯ 10 ราย
และขนาดเล็กกว่าบริษัทฯ 3 ราย

สถานภาพในการแข่งขันของบริษัทฯ

ในปี 2543 บริษัทฯ ซึ่งมีขนาดกลาง สามารถลดต้นทุนและยังแข่งขันกับคู่แข่งรายอื่นได้มาก
ในขณะที่บริษัทฯ มีการปรับปรุงคุณภาพสินค้าให้ได้ตามมาตรฐานของระบบ ISO 9002 และ QS
9000 ซึ่งเป็นองค์ประกอบหนึ่งที่ทำให้สามารถแข่งขันกับรายอื่นในตลาดได้
และสร้างความมั่นใจให้ลูกค้า

คู่แข่งขันรายใหม่

มีแนวโน้มเข้ามาในตลาดได้มากขึ้น
เนื่องจากการเข้ามาทำตลาดนั้นไม่ค่อยยากนักส่วนใหญ่จะเป็นบริษัทฯ ที่ร่วมทุนกับต่างชาติ
ซึ่งมีจุดแข็งที่สำคัญได้แก่ การได้เปรียบในเรื่องเทคโนโลยี การผลิต
ซึ่งจะสามารถช่วยลดปัญหาในเรื่องของต้นทุนการผลิตให้ลดลงได้
ซึ่งในอนาคตคาดว่าการแข่งขันในอุตสาหกรรมจะมุ่งเน้นในเรื่องของคุณภาพสินค้าที่ตรงตามมาตรฐาน
และต้นทุนการผลิตที่ต่ำ

อำนาจต่อรองของลูกค้า

สูงมากในเรื่องของการต่อรองราคาให้ได้ตาม Target Price
และการผลิตสินค้าให้ได้ตามมาตรฐานสากล (โดยเฉพาะในกลุ่มอุตสาหกรรมชิ้นส่วนยานยนต์
และกลุ่มอุตสาหกรรมชิ้นส่วนเครื่องใช้ไฟฟ้า )

แนวโน้มภาวะอุตสาหกรรมและสภาพการแข่งขันในอนาคต

คาดว่าอุตสาหกรรมชิ้นส่วนพลาสติก จะมีการขยายตัวต่อเนื่อง ในปี 2543-2545
ตามการฟื้นตัวของเศรษฐกิจ อย่างไรก็ดี การลดอัตราภาษีนำเข้าตามกรอบของ AFTA
และการเปิดตลาดเสรีตาม WTO จะช่วยลดต้นทุนการผลิต และขยายตลาด
แต่ก็ทำให้การแข่งขันเพิ่มขึ้นด้วย ทั้งนี้ผู้ประกอบการจะต้องปรับตัวให้สอดคล้องกับข้อกำหนด
และมาตรฐานสากลต่างๆ เช่น ISO และ QS มิฉะนั้นจะเป็นอุปสรรคในการดำเนินงานในอนาคต

ส่วนด้านการลงทุนการผลิตชิ้นส่วนพลาสติกจากกลุ่มทุนของต่างชาติ อาทิ เช่น กลุ่มทุนจากญี่ปุ่น
ไต้หวัน เป็นต้น จะมีมากขึ้น การใช้ชิ้นส่วนภายในประเทศมีแนวโน้มที่ดีขึ้น
โดยใช้กลยุทธ์ที่สำคัญในการแข่งขัน ได้แก่ ราคาต้นทุนที่ต่ำ และคุณภาพที่ได้มาตรฐานสากล

(3) การจัดหาผลิตภัณฑ์หรือบริการ

บริษัทมีโรงงานอุตสาหกรรมผลิตพลาสติก มีจำนวน 1 โรงงาน ตั้งอยู่ที่ เขตบางชัน เลขที่ 11/1
หมู่ที่ 14 เขตนิคมอุตสาหกรรมบางชัน ถ.เสรีไทย แขวงมีนบุรี เขตมีนบุรี กรุงเทพฯ 10510

อุตสาหกรรมการผลิตพลาสติก

กำลังการผลิต

ปี 2543 ปี 2542 ปี 2541

กำลังการผลิตเต็มที่

ชิ้นส่วนผลิตภัณฑ์พลาสติก (ตัน) 6,000 6,000 6,000

ปริมาณการผลิตจริง

ชิ้นส่วนผลิตภัณฑ์พลาสติก (ตัน) 3,984 3,580 3,253

อัตราการใช้กำลังการผลิต % 66.40 60.00 54.00

อัตราการเพิ่ม (ลด) ของปริมาณการผลิต % 11.28 10.05 (7.82)

จำนวนกะ ที่ผลิตได้คือ 3 กะ จำนวนกะที่ผลิตจริง คือ 3 กะ

นโยบายการผลิตที่สำคัญ ไม่สามารถเปิดเผยได้

การจัดหาวัตถุดิบและผู้จำหน่าย

อุตสาหกรรมการผลิตพลาสติก

วัตถุดิบที่สำคัญ คือ เม็ดพลาสติก ไม่สามารถที่จะหาวัสดุอื่นมาทดแทนได้

แหล่งที่มาของวัตถุดิบ มีการสั่งซื้อจากใน และต่างประเทศ ในการนำเข้าวัตถุดิบ
จะเป็นการสั่งซื้อจากประเทศญี่ปุ่น สิงคโปร์ และไต้หวัน

 ผลการเปลี่ยนแปลงเทคโนโลยี ต่อการใช้วัตถุดิบ : ไม่มีผลกระทบ

สภาพปัญหาเกี่ยวกับการใช้วัตถุดิบ

ปัญหาสำคัญที่จะมีผลกระทบ คือ ราคาน้ำมัน และค่าเงินบาท
ซึ่งอาจทำให้เกิดการเปลี่ยนแปลงราคาของเม็ดพลาสติก มีแนวโน้มที่จะสูงขึ้น

ไม่มีต้นทุนวัตถุดิบชนิดใดชนิดหนึ่ง สูงกว่าร้อยละ 50 ของต้นทุนการผลิตรวม

 ผู้จำหน่าย จำนวนสัดส่วนการซื้อภายในประเทศและต่างประเทศ

สัดส่วนในการสั่งซื้อวัตถุดิบภายในประเทศ 99 % สั่งซื้อจากผู้จำหน่ายมากกว่า 10 ราย

  สัดส่วนในการซื้อวัตถุดิบจากต่างประเทศ 1 % สั่งซื้อจากผู้จำหน่าย 3 ราย

บริษัท ไม่มีการพึ่งพิงการซื้อวัตถุดิบจากผู้จำหน่ายรายใดรายหนึ่งเกินกว่าร้อยละ 30 ของ
มูลค่าการซื้อวัตถุดิบทั้งหมดที่ผ่านมาเป็นเวลา 3 ปี ติดต่อกัน

แหล่งที่มาของเทคโนโลยีการผลิต : มาจากระบบภายในของบริษัท
และบางส่วนบริษัทพัฒนาขึ้นมาใช้เอง

(ข) ผลกระทบต่อสิ่งแวดล้อม

อุตสาหกรรมการผลิตพลาสติก

การดำเนินการกำจัดและบำบัดน้ำเสีย บริษัทจะทำสัญญาบริการกับบริษัท
บริหารและพัฒนาเพื่อการอนุรักษ์สิ่งแวดล้อม จำกัด (GENCO) สัญญาบริการจะทำกันปีต่อปี
ซึ่งเป็นบริษัทฯ ที่ทางราชการได้กำหนดให้เป็นผู้ดำเนินการ
จึงทำให้คุณภาพน้ำเสียที่ทิ้งได้ตามมาตรฐานที่ระบุไว้

การดำเนินงานเกี่ยวกับความปลอดภัย และอาชีวอนามัย สภาพแวดล้อมจากการทำงาน บริษัทฯ
ได้มีการตรวจสอบระบบป้องกัน และระงับอัคคีภัย โดยให้พนักงานได้รับการฝึกซ้อมดับเพลิง
และจัดตั้งคณะกรรมการรักษาความปลอดภัย อาชีวอนามัย และสภาพแวดล้อมในการทำงาน
โดยได้กำหนดเป็นนโยบายของบริษัทฯ รวมทั้งมีการรณรงค์เผยแพร่ตามวารสาร
และทำแผ่นป้ายแสดงสถิติอุบัติเหตุ ติดป้ายประกาศให้พนักงานทราบ

ทางด้านการอนุรักษ์พลังงาน บริษัทฯ มีนโยบายให้หน่วยงานทำการวิเคราะห์
และทำการศึกษาถึงการใช้พลังงานไฟฟ้า โดยเน้นการใช้พลังงานอย่างประหยัด
และเกิดประสิทธิภาพมากยิ่งขึ้น และผลกระทบจากการสูญเสียพลังงานดังกล่าว ซึ่งเป็นไปตาม
พ.ร.บ. การส่งเสริมการอนุรักษ์พลังงาน พ.ศ. 2535
โดยจัดให้มีการอบรมให้พนักงานทุกคนมีส่วนร่วมในการทำกิจกรรมดังกล่าว

สรุป ผลกระทบต่อสิ่งแวดล้อมได้ดำเนินการปฏิบัติจริงในระยะเวลา 3 ปีที่ผ่านมา
เป็นไปตามที่กฎหมายกำหนดอย่างเคร่งครัด

ข้อพิพาทหรือถูกฟ้องร้องเกี่ยวกับสิ่งแวดล้อม ไม่มี

(4) งานที่ยังไม่ส่งมอบ

 ไม่มี 

  บริษัทหลักโรงงานอุตสาหกรรมประเภทยาง

(1) ลักษณะผลิตภัณฑ์ประเภทยาง

ประกอบด้วย
ผลิตภัณฑ์ยางยืดที่ลูกค้าซื้อเพื่อนำไปผลิตต่อเป็นผลิตภัณฑ์สำเร็จรูปโดยส่วนใหญ่จะใช้ในอุตสาหกรรมการผลิตเสื้อผ้าสำเร็จรูป
เช่น เส้นยางเพื่อผลิตสินค้าสำหรับเด็ก ยางยืดเพื่อผลิตชุดชั้นใน สุภาพบุรุษ และสุภาพสตรี

บริษัท ไม่มีปัจจัยสำคัญใดที่มีผลกระทบต่อโอกาส หรือการประกอบธุรกิจ

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์ หรือบริการที่สำคัญ

 กลยุทธ์การแข่งขัน 

กลยุทธ์การแข่งขันที่สำคัญ ในด้านคุณภาพสินค้ามีการพัฒนาคุณภาพของผลิตภัณฑ์อยู่เสมอ
เพื่อให้เหมาะสมกับสภาวะการแข่งขันที่รุนแรงทั้งภายในประเทศและต่างประเทศ
โดยคำนึงถึงความปลอดภัยของผู้บริโภค
ได้มีการพัฒนาคุณภาพของผลิตภัณฑ์ยางให้มีโปรตีนต่ำให้ได้มากที่สุด
พยายามพัฒนารูปแบบการบรรจุภัณฑ์ให้หลากหลายมากขึ้น และให้ถึงมือผู้บริโภคโดยตรง
มีการควบคุมคุณภาพให้สม่ำเสมอเพื่อให้ลูกค้าเกิดความมั่นใจในผลิตภัณฑ์ของบริษัท

ด้านการให้บริการ พัฒนาทางด้านการบริการและการส่งมอบสินค้าให้ลูกค้าด้วยความซื่อสัตย์

และทันกำหนด

การแข่งขันทางด้านการค้า กำหนดราคาให้เหมาะสมตามลักษณะการแข่งขันในตลาดเป้าหมาย
และเงื่อนไขการขายที่สามารถผลักดันผลิตภัณฑ์ที่มีอยู่ออกสู่ตลาด และแข่งขันกับคู่แข่งขันได้
ผลิตสินค้าให้หลากหลายเพื่อให้ได้ลูกค้าทั้งตลาดบนและตลาดล่าง

ลักษณะของลูกค้า

คือลูกค้าที่ซื้อสินค้าไปเพื่อนำไปผลิตเป็นผลิตภัณฑ์สำเร็จรูปด้านเสื้อผ้า
ก่อนที่จะจัดจำหน่ายเป็นชุดชั้นในสุภาพบุรุษและสุภาพสตรี ชุดวอร์ม ชุดว่ายน้ำ ผ้าอ้อมเด็ก
และงานทั่วไปอื่นๆ ที่ใช้ส่วนประกอบของยางยืดถัก ยางยืดทอ และแถบยางยืด และผู้ขายส่ง

ลักษณะความสัมพันธ์

เป็นลูกค้าเก่าที่ติดต่อซื้อขายกันมานานและผู้ขายมีความสัมพันธ์ที่มีกับลูกค้าตลอดมา
มีการให้คำปรึกษารวมทั้งข้อเสนอแนะต่างๆ ให้กับลูกค้าเพื่อให้เกิดความพึงพอใจ

ลูกค้าเป้าหมาย

 กลุ่มลูกค้าของบริษัท จะเป็นกลุ่มโรงงานอุตสาหกรรมผลิตสินค้าสำหรับเด็ก ผลิตเสื้อผ้าสำเร็จรูป กลุ่มลูกค้า GARMENT 

การจำหน่ายและช่องทางการจำหน่าย

บริษัทฯ
ใช้วิธีการจำหน่ายสินค้าให้โรงงานผลิตซึ่งนำไปเป็นวัตถุดิบในการผลิตเสื้อผ้าสำเร็จรูปเป็นหลัก

สัดส่วนการจำหน่าย จำหน่ายให้โรงงานอุตสาหกรรม 80 % จำหน่ายให้ผู้ขายส่ง เพื่อ
นำไปจำหน่ายปลีกประมาณ 20 %

สัดส่วนการจำหน่ายในประเทศ 36.24 %

สัดส่วนการจำหน่ายต่างประเทศ 63.76 % (JAPAN, HONGKONG, AUSTRALIA…etc)

(ข) สภาพการแข่งขันภายในอุตสาหกรรม

บริษัทสามารถทำการผลิตเพื่อจำหน่ายภายในประเทศ และต่างประเทศ
คู่แข่งขันจึงมีทั้งภายในประเทศและต่างประเทศ ซึ่งมีการแข่งขันค่อนข้างสูง
แต่บริษัทก็ยังสามารถมีศักยภาพในการแข่งขันกับคู่ค้ารายอื่นได้
ในขณะเดียวกันก็พยายามรักษาลูกค้าเดิมไว้ และหาลูกค้ารายใหม่เพิ่มมากขึ้น
และพยายามปรับปรุงคุณภาพของสินค้าให้ดีขึ้นด้วย

ปัจจุบันตลาดระดับล่างได้ถูกประเทศผู้ส่งออกที่มีต้นทุนด้านค่าจ้างแรงงานต่ำ เช่น จีน อินโดนีเซีย
เวียดนาม แย่งตลาดไป และถ้าจีนได้เข้าเป็นสมาชิกในองค์การการค้าโลก (WTO)
ซึ่งอาจทำให้สินค้าจากจีนเข้ามาจำหน่ายเพิ่มมากขึ้น

จำนวนคู่แข่งของบริษัทมีประมาณ 5 ราย

ขนาดของคู่แข่งขันจะมีขนาดใกล้เคียงกันหรือมีขนาดเล็กกว่าบริษัท

แนวโน้มภาวะอุตสาหกรรม และสภาพการแข่งขันในอนาคต
แนวโน้มของอุตสาหกรรมยางยืดมีการเจริญเติบโตค่อนข้างช้า เนื่องจากมีการแข่งขันค่อนข้างสูง
ประกอบกับภาวะเศรษฐกิจที่ถดถอยในช่วง 2-3 ปีที่ผ่ามา ทำให้กลุ่มผู้ผลิตไม่กล้าเข้ามาลงทุน
เพราะมีปัจจัยทางด้านการเงิน อัตราแลกเปลี่ยน และค่าใช้จ่ายอื่นๆ ค่อนข้างสูง

(3) การจัดหาผลิตภัณฑ์หรือบริการ

บริษัท มีโรงงาน 5 หลังตั้งอยู่ที่ เลขที่ ง.1 หมู่ที่ 13 ถนนเสรีไทย แขวงมีนบุรี เขตมีนบุรี

กรุงเทพฯ

เป็นโรงงานอุตสาหกรรมการผลิตยาง ซึ่งมีรายละเอียดการผลิตคือ

(ก) กำลังการผลิต

กำลังการผลิตรวม (หน่วย 1:1,000)

ผลิตภัณฑ์ หน่วย ปี 2543 ปี 2542 ปี 2541

ปริมาณการผลิตจริง เส้นยางและแถบยาง (กิโลกรัม) 3,729 3,274 2,762

สายยางยืดถัก (กุรุสหลา) 883 822 833

สายยางยืดทอ (กุรุสหลา) 331 289 325

(กิโลกรัม) 31 19 22

บริษัทมีนโยบายการผลิตที่สำคัญคือ ผลิตสินค้าที่มีคุณภาพ และส่งมอบตรงเวลา อีกทั้งพยายามลดต้นทุน
เพื่อให้ผลิตภัณฑ์ของบริษัทสามารถสู้กับคู่แข่งขันทั้งตลาดในประเทศและต่างประเทศ
ดูแลและเอาใจใส่พนักงานทุกระดับชั้นให้มีขวัญและกำลังใจในการปฏิบัติงานที่ดี

การจัดหาวัตถุดิบและผู้จำหน่ายวัตถุดิบ

วัตถุดิบหลักที่ใช้ในการผลิต คือยางธรรมชาติชนิดยางแท่งเป็นวัตถุดิบหลักสำคัญที่ใช้ในการผลิต
โดยบริษัท ได้ซื้อวัตถุดิบจากบริษัทในกลุ่มโดยมีแหล่งวัตถุดิบที่จังหวัดจันทบุรี
และจังหวัดตราดวัตถุดิบที่ใช้ส่วนใหญ่ ซื้อภายในประเทศและเพื่อจำกัดความหลากหลาย
ซึ่งอาจส่งผลกระทบถึงคุณภาพของผลิตภัณฑ์ จึงได้สั่งซื้อจากบริษัทในกลุ่ม
ทำให้ไม่มีปัญหาทางด้านคุณภาพของวัตถุดิบ

ปัญหาการขาดแคลนวัตถุดิบ คาดว่าจะไม่เกิดขึ้นง่าย เพราะวัตถุดิบหลักคือยาง
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด

ผลการเปลี่ยนแปลงเทคโนโลยีต่อการใช้วัตถุดิบ
บริษัทฯคาดว่าในอนาคตอันใกล้นี้ไม่มีการเปลี่ยนแปลงเทคโนโลยี จึงไม่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศ ปี 2543 95.81 %

สัดส่วนการซื้อวัตถุดิบต่างประเทศ ปี 2543 4.19 %

  (ข). ผลกระทบต่อสิ่งแวดล้อม

  กระบวนการผลิตที่อาจมีผลกระทบต่อสิ่งแวดล้อม คือ เรื่องน้ำเสีย

บริษัทฯ ได้ทำการบำบัดน้ำเสีย โดยใช้ระบบบำบัดน้ำเสียแบบ ACTIVATED SLUDGE

ส่วนการกำจัดกากตะกอนจากบ่อบำบัด และเศษยางจากกระบวนการผลิต
คือนำไปฝังกลบด้วยกระบวนการและกรรมวิธีฝังกลบโดยถูกต้องตามกฎหมาย

  การดำเนินการเพื่อลดผลกระทบ

บริษัทฯ ได้ว่าจ้างบริษัทภายนอกที่เป็นบริษัทรับจ้างฝังกลบวัสดุที่ไม่ใช้แล้ว และไม่เป็นอันตราย
ซึ่งได้รับอนุญาตจากกระทรวงอุตสาหกรรมเป็นผู้ดำเนินการ ให้เป็นไปตามที่กฎหมายกำหนด

ในขณะเดียวกัน บริษัทฯ ได้มีการควบคุมระบบน้ำจากกระบวนการผลิต
โดยมีการส่งน้ำไปวิเคราะห์ทุกๆ เดือน เพื่อควบคุมไม่ให้มีค่าเกินมาตรฐาน

ผลการปฏิบัติจริงในระยะ 3 ปีที่ผ่านมา เป็นไปตามที่กฎหมายกำหนด

บริษัท ไม่มีข้อพิพาท หรือถูกฟ้องร้องเกี่ยวกับสิ่งแวดล้อม

(4) งานที่ยังไม่ส่งมอบ : ไม่มี

3.1 กลุ่มพลังงาน

บริษัทฯ แบ่งการดำเนินงานของกลุ่มพลังงานออกเป็นภายในประเทศและต่างประเทศ
โดยโครงการภายในประเทศคือ ร่วมลงทุนในบริษัท ยูเนี่ยนเพาเวอร์ดีเวลลอปเม้นท์ จำกัด
ซึ่งจะดำเนินการในโครงการผลิตกระแสไฟฟ้าอิสระ บ้านหินกรูด จังหวัดประจวบคีรีขันธ์ เนื้อที่
1,200 ไร่ กำลังการผลิต 1,400 เมกะวัตต์ โดยใช้ถ่านหินคุณภาพดีเป็นเชื้อเพลิง
ซึ่งโครงการนี้ได้ถูกเลื่อนกำหนดจากเดิมในปี 2540 มาจนถึงปัจจุบัน
และยังไม่สามารถกำหนดแน่นอนว่าจะเริ่มดำเนินงานได้เมื่อใด
โครงการนี้ได้ผ่านการพิจารณาเรื่องสิ่งแวดล้อมจากสำนักนโยบายและแผนสิ่งแวดล้อมแห่งชาติแล้ว
ขณะนี้กำลังรอการพิจารณาจากทางราชการในเรื่องใบอนุญาตประเภทต่างๆ
ขณะเดียวกันรัฐบาลก็ได้จัดตั้งคณะกรรมการเพื่อเสริมสร้างความเข้าใจกับประชาชนที่จังหวัดประจวบคีรีขันธ์
เพื่อทำความเข้าใจกับประชาชน

  ส่วนที่ต่างประเทศ บริษัทฯ ได้ร่วมลงทุนกับหน่วยงานท้องถิ่นในประเทศจีน
  เพื่อดำเนินโครงการผลิตกระแสไฟฟ้า จำนวน 10 โครงการ ซึ่งมีที่ตั้งใน 3 มณฑล คือ
  มณฑลเจียงซู มณฑลเจ้อเจียง และมณฑลยูนาน รวมเป็นเงินลงทุนในโครงการทั้งสิ้นประมาณ
  4,000 ล้านบาท โดยบางโรงงานได้เริ่มการผลิตตั้งแต่ปี 2538
  ปัจจุบันทุกโรงงานได้ดำเนินการผลิตแล้ว ลักษณะของโรงไฟฟ้า 8
  โรงงานในมณฑลเจียงซูและเจ้อเจียง ผลิตทั้งกระแสไฟฟ้าและพลังความร้อน (ไอน้ำ) ส่วนอีก 2
  โรงงานในมณฑลยูนาน ผลิตกระแสไฟฟ้าอย่างเดียว
  เนื่องจากการลงทุนของฝ่ายไทยได้รับการชักชวนจากรัฐบาลของประเทศจีน
  เป็นการร่วมทุนกับผู้ถือหุ้นฝ่ายจีน ซึ่งส่วนใหญ่คือ หน่วยงาน หรือ องค์กรบริหารส่วนท้องถิ่น
  สัญญาการดำเนินการส่วนใหญ่จะมีอายุ 30 ปี
  โครงการได้รับการส่งเสริมการลงทุนในฐานะที่เป็นบริษัทร่วมทุนจากต่างประเทศ
  ได้รับสิทธิประโยชน์เรื่องภาษี โดยได้รับยกเว้นภาษีใน 3 ปีแรก และ 3
  ปีถัดไปเสียภาษีในจำนวนกึ่งหนึ่ง

การตลาดและภาวะการแข่งขัน

  นโยบายและลักษณะการตลาด
  การจำหน่ายกระแสไฟฟ้าในประเทศจีนส่วนหนึ่งขายให้กับระบบจ่ายไฟฟ้ากำลังของรัฐ
  (ใช้วิธีสายส่ง) และอีกส่วนหนึ่งจำหน่ายโดยตรงให้ลูกค้า ซึ่งอยู่บริเวณรอบ ๆ โรงงาน
  ในส่วนของพลังงานความร้อน (ไอน้ำ) บริษัทฯ มีกลยุทธ์ทางด้านการตลาด คือ
  จากการที่ภาครัฐส่งเสริมให้ผู้ใช้ไอน้ำยกเลิกการใช้หม้อน้ำขนาดเล็กที่ผลิตขึ้นเอง
  มาใช้ไอน้ำจากโรงไฟฟ้าเพื่อลดปัญหาเรื่องสิ่งแวดล้อม บริษัทฯ จึงพยายามทำการ

  ตลาดแสดงให้เห็นว่า ราคาค่าไอน้ำที่ใช้จากบริษัทฯ ต่อหน่วยกิกกาจูนมีราคาถูกกว่า
  ต้นทุนไอน้ำที่ต่างคนต่างผลิตใช้เองอยู่แล้ว

  ลักษณะของลูกค้า คือ อุตสาหกรรมที่ใช้ทั้งกระแสไฟฟ้าและพลังความร้อน

  กลุ่มลูกค้าเป้าหมาย ในส่วนของลูกค้าที่ใช้กระแสไฟฟ้ารัฐบาลเป็นผู้ดูแล แต่ลูกค้าใช้พลัง

ความร้อน (ไอน้ำ) เป็นลูกค้าในรัศมี 7 กิโลเมตร จากโรงงาน

การจำหน่ายและช่องทางการจำหน่าย ตามที่กล่าวไว้ข้างต้น มีการจำหน่ายให้รัฐส่วนหนึ่งและ

จำหน่ายตรงจากโรงงานส่วนหนึ่ง เนื่องจากลักษณะของผลิตภัณฑ์เป็นการจำหน่ายกระแสไฟ
ฟ้าและพลังงานไอน้ำ จึงจำหน่ายในพื้นที่เท่านั้น ไม่มีการจำหน่ายไปยังต่างประเทศ

สภาพการแข่งขันภายในอุตสาหกรรมและจำนวนคู่แข่ง

  เนื่องจากการเข้าไปลงทุนในโครงการผลิตกระแสไฟฟ้าเป็นการชักชวนจากรัฐบาลจีน
  ถึงแม้จะมีผู้เข้าไปดำเนินการจำนวนมาก แต่มีการกระจายไปทั่วประเทศ
  ทุกฝ่ายมีคู่ค้าโดยคำแนะนำจากรัฐบาลจีน ไม่มีการประมูลกัน
  จึงแทบไม่มีการแข่งขันภายในอุตสาหกรรม

ขนาดของบริษัท

  ขนาดโรงไฟฟ้าที่อยู่ในช่วง 6 ถึง 50 เมกะวัตต์ต่อเครื่อง
  จะเป็นขนาดที่ผลิตในประเทศจีนได้ทั้งหมด ขนาดโรงไฟฟ้าของบริษัทฯ อยู่ในช่วงดังกล่าวนี้
  มีผลทำให้การลงทุนต่อกิโลวัตต์ไม่สูง

สถานภาพและศักยภาพในการแข่งขันของบริษัท

  เนื่องจากแทบจะไม่มีคู่แข่งในบริเวณพื้นที่เดียวกัน
  โครงการของบริษัทจึงมีสถานภาพที่มั่นคงและมีศักยภาพในการดำเนินธุรกิจต่อไปอย่างต่อเนื่อง

แนวโน้มภาวะอุตสาหกรรมและสภาพการแข่งขันในอนาคต

  แนวโน้มของอุตสาหกรรมในประเทศจีนน่าจะดีมาก
  เนื่องจากรัฐบาลจีนได้ให้การไฟฟ้าของประเทศเข้ามาดูแลการไฟฟ้าของมณฑล ซึ่งขณะนี้
  การไฟฟ้ามณฑลกำลังจะเข้าไปควบกับการไฟฟ้าขององค์กรส่วนท้องถิ่น
  มีผลให้การลงทุนของบริษัทฯ เปลี่ยนผู้ร่วมทุนจากองค์กรส่วนท้องถิ่นไปเป็นระดับมณฑล
  และพัฒนาธุรกิจไฟฟ้าไปสู่การแปรรูปรัฐวิสาหกิจ

  การจัดหาผลิตภัณฑ์หรือบริการ

ผลิตภัณฑ์ของธุรกิจคือ กระแสไฟฟ้าและพลังความร้อน ซึ่งได้มาจากการผลิต บริษัท
ได้ร่วมทุนกับฝ่ายจีน มีโรงงานผลิต 10 แห่ง มีกำลังการผลิตรวม 393 เมกะวัตต์
โดยมีนโยบายการผลิตที่สำคัญคือ พยามยามใช้กำลังการผลิตเต็มที่
ลดการสูญเสียจากการผลิตให้มากที่สุด

บริษัทฯ จัดหาวัตถุดิบ ซึ่งคือถ่านหิน เนื่องจากจีนเป็นแหล่งถ่านหินขนาดใหญ่
จึงไม่ค่อยมีปัญหาในการจัดหาวัตถุดิบ ถึงแม้มีการเปลี่ยนเทคโนโลยีก็ไม่มีผลต่อการใช้วัตถุดิบ
แม้ว่ามีผู้จำหน่ายวัตถุดิบหลายราย ปกติบริษัทจะจัดซื้อจากผู้จำหน่ายที่ดี
ซึ่งมีความสัมพันธ์ทางธุรกิจมานานแต่บริษัทฯ
ไม่ต้องพึ่งพิงวัตถุดิบจากผู้ขายรายใดรายหนึ่งและสัดส่วนการซื้อวัตถุดิบเป็นการซื้อภายในประเทศจีนทั้งหมด

กระบวนการผลิตหรือการกำจัดวัตถุดิบเหลือใช้

มีผลกระทบต่อสิ่งแวดล้อมอยู่ในระดับที่กฎหมายกำหนด
รัฐบาลจีนมีกฎระเบียบให้ติดตั้งอุปกรณ์ป้องกันและลดมลพิษที่มีผลกระทบต่อสิ่งแวดล้อม
ซึ่งอยู่ภายใต้การควบคุมและตรวจสอบของสำนักงานนโยบายและแผนสิ่งแวดล้อมอยู่แล้ว
โครงการเหล่านี้ได้ดำเนินการควบคุมสิ่งแวด-ล้อมให้เป็นไปตามที่กฎหมายกำหนดมาเป็นระยะเวลา
3 ปีแล้ว โดยที่ผ่านมายังไม่มีการฟ้องร้องเรื่องเกี่ยวกับสิ่งแวดล้อม

งานวิจัยและพัฒนาผลิตภัณฑ์

เทคโนโลยีในการผลิตไม่มีการเปลี่ยนแปลง

3.2 กลุ่มการลงทุนและอื่นๆ

  ลักษณะของเงินลงทุน ส่วนใหญ่เป็นการลงทุนในบริษัทในกลุ่มที่ผลิตสินค้า
  และลงทุนในโครงการประเทศจีน ผลิตกระแสไฟฟ้าและพลังความร้อน มีเงินลงทุนในบริษัทอื่นๆ
  บ้าง ซึ่งคำนึงถึงปัจจัยพื้นฐานของหลักทรัพย์นั้น ๆ เป็นเกณฑ์
  ทั้งนี้ที่ผ่านมาได้ดูผลตอบแทนจากการลงทุนประกอบด้วย
  เนื่องจากเงินลงทุนเป็นประเภทธุรกิจที่ไม่มีการผลิตและไม่ต้องอาศัยการตลาดและการแข่งขัน
  หรือจัดหาวัตถุดิบแต่อย่างใด จึงไม่มีข้อมูลเหล่านี้เปิดเผย